open-index/open-wikipedia-markdown huggingface dataset:
Lyumara va awalk (trutca ke Munch)

**Lyumara va awalk** ~ *Dødskamp* (NO)

**Lyumara va awalk** (&nbsp;norgavon *Dødskamp*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1915.

Bata trutca koe Statens Museum for Kunst tcila koe København koe Danmarka re (&nbsp;2018&nbsp;) tigir.

### Watsa va ''awalk''
Remi klepapa, Edvard Munch va konaka trutca ok konak siatos ke mila trutca watson gu awalk lingeyer. Lana tid grupepena.


File:Edvard Munch - Death at the helm.jpg|Awalk bene viaro
File:Edvard Munch - Death and Spring.jpg|Awalkera is imwugal
File:Edvard Munch - The Angel of Death.jpg|Pumkik ke awalk
File:Edvard Munch - By the Deathbed, Fever.jpg|Aname ilava ke awalkik
File:Edvard Munch - Death and Life - Google Art Project.jpg|Awalk is Bli
File:Edvard Munch - The Smell of Death (1895).jpg|Peziks va awalkera (1)
File:Edvard Munch - The Smell of Death.jpg|Peziks va awalkera (2)
File:'At the Deathbed' by Edvard Munch, 1895, Bergen Kunstmuseum.JPG|Aname awalkikafa ilava
File:Munch, The dead mother and the child.jpg|Rumeik is awalk (1)
File:Edvard Munch - Death and the Child (1899), Kunsthalle Bremen.jpg|Rumeik is awalk (2)
File:Edvard Munch, Dødskamp.JPG|Lyumara va awalk


## Dere rupec

## Stragela

|style="vertical-align: top;"|

|}
Mackintosh Ketikya (trutca ke Ingres)

**Mackintosh Ketikya** ~ *La Madone Mackintosh* (FR)

**Mackintosh Ketikya** (&nbsp;francavon *La Madone Mackintosh*&nbsp;) tir trutca, i puntalingeks keve eluxa keve stama skuyun gan Jean-Auguste-Dominique Ingres francaf lingesik. Koe tcila ke Ingres ke Montauban koe Franca re tigir.

## Dere rupec

## Stragela

* Daniel Ternois is Ettore Camesasca, *Tout l'oeuvre peint de Ingres*, Paris, Flammarion, 1984 (ISBN 2-08-010240-0)
* Gary Tinterow is Philip Conisbee, *Portraits by Ingres : image of an epoch*, Metropolitan Museum of Art, 1999 (ISBN 0870998900, OCLC 40135348


|style="vertical-align: top;"|

|}
Madagasikara

**Madagasikara** tir tursia is patecta ke Afrikafa India Welfa.

Pokefa patecta tid Komoria is Mauritia is Mozambika.

## Sanelia
:→ Wafra dem widavapa ke patecta.

## Araya
:→ Tamavafa gadakiewega ke UNESCO

## Vuestexa
Maddalena (trutca ke Gentileschi)

**Maddalena** ~ *Maddalena* (IT)

**Maddalena** (&nbsp;italiavon *Maddalena*&nbsp;) tir trutca lumkirafa gu 100 × 96 cm-, i puntalingeks keve stama skuyun gan Artemisia Gentileschi italiaf lingesik moni 1630.

Bata trutca koe korikaf dotay koe London koe Britana re (&nbsp;2018&nbsp;) tigir.

### Watsa va ''Maria Maddalena tumtikya''
Remi klepa, alkafa watsa va *Maria Maddalena tumtikya* va konaka trutca ok konak siatos ke mila trutca va Artemisia Gentileschi koswayar. Lan tid grupepen.


File:Artemisia Gentileschi Mary Magdalene3.jpg|Maria Maddalena dulkotesa (1)
File:Artemisia Gentileschi Mary Magdalene Pitti.jpg|Deweldura ke Maddalena
File:Artemisia Gentileschi - Mary Magdalene in Ecstasy.jpg|Maria Maddalena wendesa
File:Artemisia_Gentileschi_—_Conversione_della_Maddalena_(Maria_Maddalena_penitente.jpg|Maria Maddalena kexafa (1)
File:3415_María_Magdalena_como_melancolía.jpg|Maria Maddalena kexafa (2)
File:Maddalena penitente Artemisia.jpg|Maria Maddalena dulkotesa (2)
File:Magdalene by Artemisia Gentileschi ca. 1630.jpg|Maddalena


## Dere rupec

## Stragela

|style="vertical-align: top;"|

|}
Lyudmila Volkenstein

**Lyudmila Aleksandrovna Volkenstein** koblirayoltaf gu **Aleksandrova** (&nbsp;rossiavon *Людми́ла Алекса́ндровна Волкенште́йн, Алекса́ндрова*&nbsp;) tiyir rossiaf artowasik. Koe Kyiv bowexo ke savsafo rossiafo gindaxo ba 30/09/1857 kobliyir. Ba 23/01/1906 koe Vladivostok xonukeyer.

## Blirizva
Lyudmila dene kulafa is oluafa yasa koblir. Gadikye tiyir darkasaberopaf flibik. Sedme ina, tiyir fikaf is evayaf ise dile alieyer. Ina tiyir loon yastafa do gadikya.

Dene sardikafa olda ke Kyiv vayayar voxe me di zo dobayar kire va rindera al vewayar.

Bak 1876 va Aleksandr Volkenstein jotaf kurmik kureyer. Sin va tanoye nazbeikye (&nbsp;Sergey  °1877&nbsp;) di dikiyid. Koe Gogolev koe Kyiv winka koirubad lize Aleksandr va kobara al trasir. Bak 1877 nope gluya do Tcaykovski gaderopaf rijay zo soper aze ko Sankt Peterburg zo arburer. Arti jiz tere di zo vanbulur. Ko Kyiv dimlapid lize Lyudmila va dob ebon gu pomas selaropik bak 1878 seotar.

Bak mil ilanacek, Aleksandr is Lyudmila dene *Zemlya is Volya* artowas lizor zegad. Do Goldenberg is Kobilyanski is Zubkovski va adjubera va Kropotkin bowesik va Xarkiv azeded. Ban in va flintik al askipejeyer ise va yastes vayasik koe Xarkiv al stakeyer.

Ba 21/02/1879, pomanon gan Kobilyanski, Goldenberg va Kropotkin dimdenlakis koe lakirirem dierkar. Ban in astirbon zo bakar nume arti alubka xonuker. Aleksandr Volkenstein bak idulugal ke 1879 koe Kyiv zo soper. Lyudmila ko Poltava lajulakir aze bak santaneaksat va Rossia bulur.


Lyudmila va rolafa remeluxaxa yoltkirafa gu Axmatova faver ise koe Swiza az Franca az Italia az Turka az Balgaria az Romania koyar ike blimir. Bak anyusteaksat ke 1883 ko Rossia dimlapir. Ba 31/10/1883 koe Sankt Peterburg zo soper aze ko Petropavlovskaya ralma zo kobuder. Xuton gu *Jiz va 14 ke Sankt Peterburg* dem tulon Vera Figner dere koridan, zo komalyer. Di zo xonukalanzar aze gakera gu tolsandafa koflintara koe Schlüsselburg ralma zo nuner.

Katecton gu sonara va Nikolay II, Lyudmila Volkenstein va kastara va gakera belundar voxe gu sokera koe sumefa Saxalin ewala ke Sibiria zo steger. Bak 1897 ko flint ke Odesa zo arburer lize va namio di suter. Azon do Aleksandr ko Saxalin dimplapir lize ban in koe lizukafe ropexe di kobar. Bak idulugal ke 1902 koe Vladivostok koirubad. Bak geja wal Rossia is Nipona, Lyudmila va sayakik roper ise artowason galbedur. Ba 23/01/1906 bal exaksara kev geja is bowere imaxusa va tunuyara va gaderopaf flintik, milk va exaksasik viltar. Lyudmila Volkenstein tir tan jontik kosik.

## Dere rupec

## Vuestexeem

* (de) Daniel Jamritsch, Blirizvaf teliz dene internetxo
* (ru) Jiz va 14, 1883


|style="vertical-align: top;"|

|}
Maas bost koe Freyr (trutca ke Courbet)

**Maas bost koe Freyr** ~ *La Meuse à Freyr* (FR)

**Maas bost koe Freyr** (&nbsp;francavon *La Meuse à Freyr*&nbsp;) tir trutca lumkirafa gu 81.3 × 94 cm-, i puntalingeks keve stama skuyun gan Gustave Courbet francaf lingesik bak 1856.

Bata trutca koe Yambatcilaxe koe Lille koe Franca re (&nbsp;2018&nbsp;) tigir.

### Watsa va ''bost''
Remi klepa, Gustave Courbet va konaka trutca ok konak siatos ke mila trutca watson gu bost lingeyer. Lana tid grupepena.


File:Lille PdBA courbet marine.JPG|Artexo ke Seine bost
File:Le Rocher à Bayard, à Dinant.png|Rocher … Bayard koe Dinant
File:Lille PdBA courbet meuse.JPG|Maas bost koe Freyr
File:La Charente à Port-Berteau (Gustave Courbet).jpg|Charente bost koe Port-Berteau (1)
File:La Charente à Port-Berteau by Courbet.jpg|Charente bost koe Port-Berteau (2)


## Dere rupec

## Stragela

|style="vertical-align: top;"|

|}
Madonna (1) (trutca ke Munch)

**Madonna** ~ *Madonna* (NO)

**Madonna** (&nbsp;norgavon *Madonna*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1894.

Bata trutca koe Munch tcila koe Oslo koe Norga re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Madrid

**Madrid** tir kelu is lozolonafa widava ke Espana.

Inafa sanelia tiyir vas 3 266 126 irubasik bak 2019. Do inafa rea, kotrafa sanelia tir mon jontolafa.

## Debala
Madrid iste Espana tigir, kenvoke Manzanares kuksa tisa kovoa ke Tajo bost.

## Izva
Widava bak 1561 winugon zo zabduyur viele wetce gazafo sokexo gan Felipe II zo kiblar. Soe wida az widavacka va mali mon tevoya decemda banvieli ixam kruldeyed.

## Ewavak



## Dere rupec
:→ Widava ke Espana

|style="vertical-align: top;"|

|}
Magdalenenberg tcarma

**Magdalenenberg tcarma** tir sersafa naboxa ke Azilugal tigisa koe Schwartzwald gola koe Germana. Dem krotc vas 33000 m3 is xakola vas 102 m- is refe ontine vas 6.60 m-, tir telo logijafa tcarma ke Halstatt araya. Bak Mialukugal, amuda ektunafa gu Maria Magdalena tumtikya ticeon zo vegeduyur nume va yolt (&nbsp;*Venta ke Magdalena*&nbsp;) di ziliyir. Eze 4 km- xim ke keltafa wida moe Kapf velk vamoe artexo ke Kirnach kuksa isu Brigach zo kosmayad. Bana wida wali -600 is -550 anton zo kereleyer kiren azilaf rob kalion zo puskeyed.

## Tcarma
Tcarma ontineon ice 740 m- tigir isen 140 naboxa anameon ape tigiyid, don 126 zo rofenkuyud. 131 korik zo kotawayad isen 8 zo tuguboyayad. Tcarma bak 1890 taneatomon zo gamedayar voxen pokolena jwa ixam al griawiyir. Kaljoxara bak 1970-1973 gan Konrad Spindler zo skuyur. Caxafa mawa kum inta (&nbsp;8 × 6.5 m-&nbsp;) idjon ice tcarma al videwenyeyer kire tiyir kotrafa gu lava. Kan ivayevlopa gu -616 zo evlayar. Elakesik arti 37 tanda al kolaniyid inde intagaba evlayana kan mila nuva slamer.

Nelkaf kosmaks tir berta kum inta zanudayasa va burera va sersik. Povi ke bulol ton firviks is tcatak (&nbsp;dem olkoy ta oblaka is vitoda is lukast&nbsp;) dere zo katrasiyid. Trasiyina tcata is caxafa mawa koe tcila ke Villingen re zo konedid.

## Vuestexa

* (de) Konrad Spindler : *Magdalenenberg, Der hallstattzeitliche Fürstengrabhügel bei Villingen im Schwarzwald*, Neckar-Verlag, Villingen, 6 karba sanegayana wali 1971 is 1980. ISBN 3-7883-0817-6, ISBN 3-7883-0818-4, ISBN 3-7883-0819-2.
* (de) Konrad Spindler : *Der Magdalenenberg bei Villingen, Ein Fürstengrabhügel des 6. vorchristlichen Jahrhunderts*, Führer zu vor- und frühgeschichtlichen Denkmälern in Baden-Württemberg, 112 bu, Vol. 5, Theiss-Verlag, 1976. ISBN 3-8062-1381-X.
* (de) Allard Mees : *Der Sternenhimmel vom Magdalenenberg. Das Fürstengrab bei Villingen-Schwenningen – ein Kalenderwerk der Hallstattzeit*, 47 bu, Römisch-Germanisches Zentralmuseum, Mainz, 2011.

|style="vertical-align: top;"|

|}
Magriba

**Magriba** tir patecta ke lentefa Afrika, kene Atlantika Welfa is kengee Mediterranea Bira.

## Araya
:→ Tamavafa gadakiewega ke UNESCO

## Vuestexa
Magyara

**Magyara** tir patecta ke Europa, bewafa gu Europafa Tanara, dem Budapest kelu.

## Sanelia

## Araya
### Suteroteem

### Lingeropa

### Uti
Mafia

**Mafia** (&nbsp;swaxiliavon Kisiwa cha Mafia&nbsp;) tir ewala ke Tanzania koe India Welfa, tisa ke Zanzibar tursia. Va Pwani gola rupter ise va tana inafa utca tadler.

## Izva
Mali VIII-eafa decemda, mafia tir greelt mu persafa tota isen widava kolnayana moe pokefa Chole ewalama va mallapixo ta vestara va afrikafa tadava is malsavera va rob (&nbsp;dilgava ke Zimbabwe&nbsp;) is divburera zanudar. Bam ewala gu arabafa is persafa is swaxilifa turestara adre zo levgar.

## Tawavopa
Nelkafa ewala ke Mafia tir vas 394 km² dem mon 40 000 irubasik, voxen utca tir vas 424 km². Konakara ewalama poke Mafia tigid isen konaka tid saneliakirafa, dum Chole dem 1500 irubasik. Kotak ke Mafia utca tiyir vas 40 801 irubasik ba otulara ke 2002.

Mafia tir abrotcamafa ewala. Ronefa krimta vane grocela tir rontackafa, solve taltefa vane Mafia vedil lente tadava tir loon volbelafa ton dega (&nbsp;Ras Mbisi, Ras Kisimani&nbsp;) is ceda is ewalama (&nbsp;Mbarakuni, Sungi-Mbili, Bwejuu&nbsp;) is tuwavaf molt nume va lok ke sanelia emuder. Ana valentefa evilma tir Ras Mkundi.

Geroneon, wale Mafia ewala isu Juani, Chole ceda tigir, i tuwavaf molt goles va grocela reme Kinasi remasti. Drakcanak is drakxo is xatoy kuvaf va ridafa estobara va geefa is taltefa krimta ke Mafia ewala kereled. Biraf gerd vas 822 km² bak 1995 zo reduyur. Va dervek is meila is drakxo is krimtaalxo is anoda dogiskir.

## Skapa
Lok ke irubasikeem tir onasik, arak tir tawamidusik. Ewala dere tir debak ta ridafa estobara.

Severomo koe Kilindoni vatalte ewala tigir.

## Sanelia
Sedme winugafa otulara ke 2002, kotafa sanelia ke Mafia utca tir vas 40 801 irubasik. Chole ewala tir dem 800 irubasik. Kilindoni kene taltefa krimta tir logijafa widava ke Mafia ( mon 12000 ir- bak 2002 ).

Ewala tir dem peroya ristulafa dota.

## Afigasuteks

File:Mafia island.jpg|
File:Kilindoni aerial view.jpg|
File:Mafia Airport Aerial View.jpg|
File:Evening on Mafia island (3198656798).jpg|
File:Mafia Island marine chart 1875-77 -50+70.png|
Maji-Maji kevmadara

= Maji-Maji kevmadara, Tanzania va boniara exur (1905-1907)=

Nope Berlin laxa bak 1885, Germana va nendasikeba gu Tanganyika exoner, radimida va figafa acagira ke Makonde sane isu Mbunga al cener. Kilwa widavapa ke Swaxili kimtaxo warzon zo aorayar, kaiki yona vilasa dilfura ke Portugala bak yona darefa decemda.

Milinde koe Namibia, germanafa boniara va Tanganyika tizapon dilizer. Boniasik va acagis gazik aytad numen Carl Peters, i bonias bowesik gu *Mikono wa Damu* (&nbsp;swaxiliavon, ayik dem forteyotaf nubeem&nbsp;) zo duvur. Germana va grastupu pu ebeltikeem koaykar ise ta vegedura va vawa is midura va kilt tulevetirar, bene berga fereon korodason.

Volvaleuca tujadiawer numen bak 1905, Kinjikitile Ngwale *susik va lorafa birga* va oga bulur aze, ruyeson da do yon ambik su goler, is erumbon va jupara va kevmadara, va katanara kev boniasikeem pu saneeem ke Tanganyika koldar, ise dakter da va baerdafa lava rojusa gu vilt al trasir. **Maji-Maji** va *baerdafa lava* kan lizukafa ava sugdalar. Kabakiraf is bumbeyes gu Maji-Maji, patectolik ke Tanganyika va kiltxo vilad ise va germanik dilfud.

Vintera ko kipi ke patecta moplewer isen bak anyusteaksat ke 1905 kunoy doaliesik va germanafo pemaxo dilfud voxe me lajucened. Bak saneaksat, Germana dulzavar, stakeson va Nguni sane yoteyese va tcumivera. Konak decemoy ayik isu rumeik zo xonukesid. Kinjikitile Ngwale zo soper aze vrayar. 75 000 afrikik bak doaliera xonuked. Germana va gaderopa va tawanteyara ksuber, numen aelakola is awalkera ke 150 000 tanzaniik di dilized. Maji-Maji kevmadasik arti tolda ke gradilafa tcumivera zo surted, aze boniara zo wanur.

Maji-Maji kevmadara, beka rodjeyer, va aryon lyumara ta tunuyara koe gola nope intafa kabelcasa adala di koswavayar. 

## Vuestexa

* AHHA African History Histoire Africaine internetxo : La révolte Maji Maji
Makokou

**Makokou** tir widava valentone Gabona. To ristus widot ke Ogooué-Ivindo winka tir, kene Ivindo kuksa.

Saneafa widava ke patecta emon gu sanelia vas 20 653 irubasik ba otulara ke 2013 (&nbsp;nek 9 849 ba 1993&nbsp;).

Widava va severoxomo (&nbsp;MKU : IATA beksa&nbsp;) arte lentroneon 5 km- dadir. Sleda tir abrotcafa gu 1910 m-.
Malawi uzda

**Malawi uzda** tir tana roneafrikafa uzdapa, savson yoltkirafa gu Nyasa. Domegeem gan baroya soka zo digid, i gan Malawia is Mozambika is Tanzania.

Tana kira ke Malawi uzda tir burkafa kuluca ke midaf sulemeem, disa va loa apta dam tela ke betara uzda. 

Bata uzda gu yankarurapa nope belaf armor ke cadimaf doceem moe bat laksiwak geef loon dam tel ke Tanganyika Uzda oku Victoria zo givanolar.

Kengee uzda Malawi uzda vedeyaf gerd tigir, i tan debak bendeyen dene tamavafa gadakiewega ke UNESCO.

## Tawavopa

Malawi uzda tir abrotcafa vas mon 580 km- is mantafa vas 30 ik 80 km-. Sotir tana logijafa uzda ke tamava, tirkon gu alubeafa ema icde krotc (&nbsp;7 775 km³&nbsp;) is lerdeafa ema icde welmot (&nbsp;29 500 km²&nbsp;). Bata uzda sotir tel bareafa ke Afrika, ise tir tela logeefa ke Rift krantap. Tir jadion titsuyafa uzda isen cugafe aludeve tir vas 750 m-.

## Lavaraz
Lavada ke Malawi uzda tir karapafa ; rowinuca tir burkafa kale 20 m- male lavek. Mialukafa yanka leve lavek tir vas 24° ik 29° solve tite mid gizavzar taniafa vas mon 22°. Lava tir nabinelkiramafa ton pH vas 7.8 ik 8.5.
Malawi Uzda vedeyaf gerd

**Malawi Uzda vedeyaf gerd** (&nbsp;englavon *Malawi Lake National Park*&nbsp;), tir burkaf debak ke Malawia.

Malawi Uzda vedeyaf gerd tir tano katcalapafo tuwavaxo ke tawava nume bak 1984 wetce tuwavaf debak ke tamavafa gadakiewega ke UNESCO zo bendeyer.

Kengee Malawi uzdapa tigir.

## Ewava va debak



## Vuestexa

|style="vertical-align: top;"|

|}
Malawia

**Malawia** tir saneliaforapafa patectama ke Geronefa Afrika tadava, a vansara va bira.

## Sanelia
:→ Wafra dem widava ke patecta.

## Araya
:→ Tamavafa gadakiewega koe Malawia

## Vuestexa
Malaya Kuonamka (kuksa)

**Malaya Kuonamka** (&nbsp;rossiavon Малая Куонамка&nbsp;) tir rossiafa kuksa koe Sibiria, koe Saxa Sokasane, taltefa kovoa ke Anabar bost.

Inafe abrotce tir vas 457 km- isen kuksaxo tir vas 24 800 km².

## Dere rupel
Male Bunnefjorden (trutca ke Munch)

**Male Bunnefjorden** ~ *Fra Bunnefjorden* (NO)

**Male Bunnefjorden** (&nbsp;norgavon *Fra Bunnefjorden*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1881.

Bata trutca koe Munch tcila koe Oslo koe Norga re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Male Sandvika (trutca ke Munch)

**Male Sandvika** ~ *Fra Sandvika* (NO)

**Male Sandvika** (&nbsp;norgavon *Fra Sandvika*&nbsp;) tir trutcama lumkirafa gu 20 × 25 cm-, i puntalingeks keve liway skuyun gan Edvard Munch norgaf lingesik bak 1881.

Bata trutca koe Flaten Art tcilaxe koe Northfield koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Malia

**Malia** tir patecta ke Taltefa Afrika, a vansara va bira, dem ki ke Saxara letaxo, remonina gan Niger bostap.

Vegungafa patecta tid Senegala is Muritania is Jazaira is Nigera is Burkina is Guinea is Koteivoira.

## Sanelia
:→ Wafra dem widavapa ke patecta.

## Araya
:→ Tamavafa gadakiewega ke UNESCO

## Vuestexa
Mallard nudol (Anas platyrhynchos)

**''Mallard'' nudol** (&nbsp;Anas platyrhynchos&nbsp;) sotir zveri is katca ke Anatidae yasa. Tir welmaf nudol tcalutes va sinka moe lavek is koe mod kali 30 cm-. Va mantaf is tsokaf wilteem sodir nume batkane jontikedje grutalar. Tir eyaf sulem tove milkatcik is milyasik. Va dibla kan gustaf oral xutirkon flancer nume va niskakiraf sulemam lidamu niskiskaf romalestur. Nudolye va sizuntason ukaf bruxeem sodir, noon kusaf keve taka is berga dem batakaf flek. Aultekwa tir ebeltafa, dem balemoya glabafa kendakirafa bruxa ; eliweem tir lukoptaf is ebeltamaf isen jivot tir pibon batakaf. Luxe nudolya, inafa uka gitir lerkafa dem vaf bruxeem gilavaf tuke sumafa terma edzosiana gan sulem.

*Mallard* nudol tir ambik ke kota kwafa nudolafa zaava vartena mali Savsugal.

## Volveykatca
Sedme Alan Peterson, 2 volveykatca sotid :
* *Anas platyrhynchos conboschas* C.L. Brehm 1831
* *Anas platyrhynchos platyrhynchos* Linnaeus 1758

## Afigasuteks

File:Colvert_en_vol.jpg|Talas *Mallard* nudol
File:Male_mallard_-_natures_pics.jpg|Talas *Mallard* nudol
File:Mallard_landing.1.jpg|Nudol wiltsotces
File:Mallard_(Anas_platyrhynchos)_(8337433233).jpg|Nudolye
File:Anas_platyrhynchos_upending_JdP.jpg|Nudol malestus lev lavek
File:Mother_and_baby_ducks.JPG|Nudolya is oceem
File:Anas_platyrhynchos_MHNT.ZOO.2010.11.18.6.jpg|Toloyo ato ke *Mallard* nudol
File:Deiker_Jagdbare_Tiere_1093218.jpg|Zovdaks va *Mallard* nudol gan Carl Friedrich Deiker, 1875

## Notraca
#### Pulasa vuestexa is klita

* (en) vuest- : Walvedeyafa Zveriopafa Aba : *Anas platyrhynchos* is *Anseriformes*
* (fr+en) vuest- : Avibase : *Anas platyrhynchos*
* (en) vuest- : Alan P. Peterson : *Anas platyrhynchos* is *Anseriformes*
* (en) vuest- : Tree of Life Web Project : *Anas platyrhynchos*
* (en) vuest- : Catalogue of Life : *Anas platyrhynchos* (Linnaeus, 1758)
* (fr) vuest- : CITES : *Anas platyrhynchos*
* (en) vuest- : Fauna Europaea : *Anas platyrhynchos*
* (en) vuest- : Paleobiology Database : *Anas platyrhynchos* (Linnaeus 1758)
* (fr+en) vuest- : ITIS : *Anas platyrhynchos* (Linnaeus, 1758)
* (en) vuest- : Animal Diversity Web : *Anas platyrhynchos*
* (en) vuest- : NCBI : *Anas platyrhynchos*
* (fr) vuest- : Oiseaux.net : *Anas platyrhynchos*
* (en) vuest- : UICN : *Anas platyrhynchos* (Linnaeus, 1758)
* (en) vuest- : ARKive valdigak : *Anas platyrhynchos*


#### Ara vuestexa
* *Mallard nudol (Anas platyrhynchos)* dene Wikispecies
Malle Babe ( vey Frans Hals ) (trutca ke Courbet)

**Malle Babe ( vey Frans Hals )** ~ *Malle babe d'après Frans Hals* (FR)

**Malle Babe ( vey Frans Hals )** (&nbsp;francavon *Malle babe d'après Frans Hals*&nbsp;) tir trutca lumkirafa gu , i puntalingeks keve stama skuyun gan Gustave Courbet francaf lingesik bak 1869.

Bata trutca koe Kunsthalle tcilaxe koe Hamburg koe Germana re (&nbsp;2018&nbsp;) tigir.

### Watsa va ''ayikyaf delt''
Remi klepa, Gustave Courbet va konaka trutca ok konak siatos ke mila trutca watson gu ayikyaf delt lingeyer. Lana tid grupepena.

## Dere rupec

## Stragela

|style="vertical-align: top;"|

|}
Malta

**Malta** tir tursiafa patectama ke geefa Europa koe Mediterranea Bira gee Italia, dem Valletta kelu, bewafa gu Europafa Tanara.

Winugafa ava ke Malta tid Maltava is Englava.

Valletta-42-Grand Harbour-Schiffe-1989-gje.jpg|Valletta
Valletta-12-Eisdiele Spinella-1989-gje.jpg|Valletta
Birgu-Vittoriosa-10-Grand Harbour-zwei Maenner in zwei Booten-1989-gje.jpg|Birgu
Paola-Addolorata-Friedhof-06-Grabmale-Mauer-1989-gje.jpg|Paola Addolorata
Mdina-32-Maulbeerbaum-1989-gje.jpg|Mdina
Malta-210-Blau-weisse Blueten-1989-gje.jpg
Victoria-28-Cafe Bellusa-1989-gje.jpg|Victoria
Marsalforn-04-Baum-Baenke-Neustadt-1989-gje.jpg|Marsalforn
Xlendi-30-Salzpfannen von oben-1989-gje.jpg|Xlendi
Malta-138-Pferd mit Karren-Turm-1989-gje.jpg


## Sanelia

## Vuestexa
Mallakira (trutca ke Thomas Cole)

**Mallakira** ~ *The Departure* (EN)

**Mallakira** (&nbsp;englavon *The Departure*&nbsp;) tir trutcapa lumkirafa gu 100&nbsp;×&nbsp;162&nbsp;cm-, i puntalingeks keve stama skuyun gan Thomas Cole amerikaf lingesik bak 1837.

Bata trutca koe National Gallery of Art koe Washington (Tanarasokeem) re (&nbsp;2018&nbsp;) tigir.

### Drunara
Kan bata trutca is dere ban varduk (&nbsp;*[[Dimlakira (trutca ke Thomas Cole)|Dimlakira]]*&nbsp;), Cole va izvafa pwadera is ilamkaf patectoy ke Lenteamerika lasunepaler. Bata toloya trutca gan kulaf tawayaf pilkotik anton koaykayas va watsaca vas gazda is siel zo jafayad.

*Mallakira* trutca va okolsayakikaf milkam mallakis ta gejura kaatoer, i va milk dirgan gan jiomik moe batakaf okol. Gestin patectoy tir dem jonkaf tuwavolk isu vegeduks ise va patectoyany ke vlaanderaf lingesik ke toza ke XVI-eafa decemda gevason kimbar miledje va tavera ke francaf pulotik ke XVII-eafa decemda ta milbava ke buneks koplekur. Cole va vanawaltafta mo werdxo is kev toeem mafelon trumar. Koyayason weti abica tanda koe Europa, va yona patectoyafa truta ke Claude Lorrain al romafelayar, i ke an felisik va afikeskeem.

## Dere rupec

## Stragela


* Tcilafa vuestexa


|style="vertical-align: top;"|

|}
Mandarin nudol (Aix galericulata)

**''Mandarin'' nudol** (&nbsp;*Aix galericulata* is siniavon 鴛鴦&nbsp;) tir katca ke Anatidae yasapa, xantafa gu Lenteronefa Asia.

Tir tan kruldes nudol losposaf gu listuca is kuluca ke bruxeem ke nudolye is glabuca is opeluca ke bruxeem ke nudolya. Uka ke nudolyef bruxeem va sizuntase kramteuke moe bruxa keve zarevoeem is berga nedir, ton jagilekoracapa keve krileem. Taka tir dem jontika kerafa is kusafa bruxa dem vokodakoraf batakaf nok kene berga. Va oralam vas kerapafa uka dir. Ast tir randes faltaf, eliweem tir flemaf is batakamaf ; ault tir opaf kusaf is batakaf. Bene wilteem rigubakorafa lerkafa bruxapa divetir. Luxe nudolya, bruxeem tir lukoptaberetraf dem batakafa conya valeve larida is poke iteem, is dem eliweem kretson gu batake is orikaf wilteem.

Atoara bak imwugal gisokir ; nudolya va mon sanoyo ato koe begama jadion senuyuna koe betsava ke aal gicwar.

Koe Sinia is Korea, bati zveri tir leva va etorkafa vaduluca is saguca ; nudolye is nudolya belcon dun zavzagid. Lekeon glupon tigis koe Sinia is Nipona is Rossia, *Mandarin* nudol remi darefa toloya decemda gan divburera is basaalara zo dratceyer.

## Malestura
Malestura ke *Mandarin* nudol kare cadim arapeniwer. Remi muvugal is fentugal, va perse is fay lokon giraweyar. Bak imwugal, va beza is benev is kabay is lavafa ruxa gubeon malestur. Idulugalon, va lesko is kabayam is salma is tulwadunol is perakeme nelkon malestur.

## Irubaxo
*Mandarin* nudol koe aalafa is lavaxokirafa gola giblir.

## Afigasuteks

File:Pair_of_mandarin_ducks.jpg|
File:Aix_galericulata_(Male),_Richmond_Park,_UK_-_May_2013.jpg|
File:Mandarin_duck_Beihai_park.png|
File:Female_Mandarin_Duck_800.jpg|
File:Aix_galericulata_flocks.jpg|
File:Aix_galericulata_in_flight.jpg|
File:Aix_galericulata_MHNT.ZOO.2010.11.27.5.jpg|


## Notraca
#### Pulasa vuestexa is klita

* (en) vuest- : Alan P. Peterson : *Aix galericulata* is *Anseriformes*
* (en) vuest- : Animal Diversity Web : *Aix galericulata*
* (fr+en) vuest- : Avibase : *Aix galericulata*
* (en) vuest- : Catalogue of Life : *Aix galericulata* (Linnaeus, 1758)
* (en) vuest- : Walvedeyafa Zveriopafa Aba : *Aix galericulata* is *Anseriformes*
* (fr) vuest- : DORIS : espèce *Aix galericulata*
* (fr) vuest- : Oiseaux.net : *Aix galericulata*
* (fr) vuest- : INPN : *Aix galericulata* (Linnaeus, 1758)
* (fr+en) vuest- : ITIS : *Aix galericulata* (Linnaeus, 1758)
* (en) vuest- : Fauna Europaea : *Aix galericulata*
* (en) vuest- : NCBI : *Aix galericulata*
* (en) vuest- : Tree of Life Web Project : *Aix galericulata*
* (en) vuest- : UICN : *Aix galericulata* (Linnaeus, 1758)
* (en) vuest- : World Register of Marine Species : *Aix galericulata* (Linnaeus, 1758)


#### Ara vuestexa
* *Mandarin nudol (Aix galericulata)* dene Wikispecies
Manirtel

**Manirtel** sotir yantotaf raz, ke 7-e rega ke rekolafa wafra, do tcetiel (Tc) is renel (Re), i tan walef yantot.

Inafa leca tir **Mn**, ise edegotuk tir **25**.

Manirtel tir lukoptackaf delaraz, lukoptabatakaf olgaf yantot vektas vas azil. Tir arbesapaf is rantaf.

Manirtel gan Carl Wilhelm Scheele germanaf sverigaf kawopik bak 1774 zo kosmayar.

## Warzera
Warzera bak 2013 vas celemoy decitor va manirtelafa milvodaca is uldinen roback ke manirtel :

## Divefa vuestesa klita
:→ Kotava.org. Razeem : winugafa ravlemafa vexala ( 2012 )
Manlio Cancogni

**Manlio Cancogni** tir italiaf suterotik. Koe Bologna koe Italia ba 16/07/1916 koblir. Ba 01/19/2015 koe Pietrasanta awalker.

Inafa gadava tir Italiava. Bak 1973 gu Strega Suterotafo Poradro icde *Allegri, gioventù* berpot zo gabler.

|style="vertical-align: top;"|

|}
Manovo-Gounda St Floris vedeyaf gerd

**Manovo-Gounda St Floris vedeyaf gerd** (&nbsp;francavon * Parc national du Manovo-Gounda St Floris*&nbsp;), tir burkaf debak ke Avafrika.

Manovo-Gounda St Floris vedeyaf gerd tir tano katcalapafo tuwavaxo ke tawava nume bak 1988 wetce tuwavaf debak ke tamavafa gadakiewega ke UNESCO zo bendeyer.

Bat debak re (&nbsp;2018&nbsp;) bevular iyelaf.

## Ewava va debak



## Vuestexa

|style="vertical-align: top;"|

|}
Manyara uzda

**Manyara uzda** tir tana roneafrikafa uzda, valente Tanzania, arte mon 100 km- talte Arusha, koe Rift krantap getalte Ngorongoro fluvor.

Beka  inafe gije sotir axackafe (&nbsp;gubeon dem welmot vas 230 km²&nbsp;), mila uzda vanmiae arapeniwes patectoy tigir&nbsp;: roneon aalafa meila, is getalteon rodaala, is lentroneon ekamafa bwaala. 

Lok ke uzda, dem zolonafa bligedruca, xuton gu vedeyaf gerd dem dere ronefa domega zo nendar.


File:Lake_Manyara.jpg|
File:Lake_Manyara_north.jpg|
File:Lake Manyara-1.jpg
File:LAKE_MANYARA.jpg
File:LakeManyaraNP08.jpg
File:Manyara_2012_05_29_2238_(7482057342).jpg
File:Overlook_of_Lake_Manyara_National_Park.JPG
File:Impalas_Manyara.jpg|
Mapungubwe

**Arayaxo ke Mapungubwe** (&nbsp;englavon * Mapungubwe Cultural Landscape*&nbsp;), tir burkaf debak ke Geeafrika.

Arayaxo ke Mapungubwe tir tano katcalapafo izvaxo ke tawava nume bak 2003 wetce arayaf debak ke tamavafa gadakiewega ke UNESCO zo bendeyer.

### Stabrega
Baroya gazafa stabrega iste wirdapa abrotcafa gu 300 m- is ontinafa gu 30 m-. Gazik is sayakik tice kesi bliyid ise sane moe valevef vweem. Moavaf woz is kudjot va beicekol koe naboxa zo trasiyid. Flek kum trivamard gan rumeik is milgik zo diskiyid. Drunara va ayaf xim bazer da bata doda tiyir ton gedrafa is galafa malesturinda. Sin va deaxol is namulol varteyed ise va vakol dikiyid.

Xim ke plebot is kilta va bazexa va lizukafa midura tiskayad.

Tawoldaxa is inta is wula is niska is ato ke waikoy is dere kuld ke benev 

## Ewava va debak

File:Landscape in the Mapungubwe National Park, with zebras.jpg
File:Mapungubwe, Limpopo, South Africa (20550834421).jpg
File:LSConfluence.jpg
File:Baobab and landscape, Mapungubwe, Limpopo, South Africa (20543841555).jpg
File:Mapungubwe, Limpopo, South Africa (19923359153).jpg
File:Mapungubwe Cultural Landscape-114915.jpg
File:Mapungubwe Cultural Landscape-114922.jpg
File:UP_rhino.JPG


## Vuestexa


* François-Xavier Fauvelle-Aymar, *Le rhinocéros d'or : Histoires du Moyen Age africain*, Alma Editeur, 2013, ISBN 2362790452.


|style="vertical-align: top;"|

|}
Malyerot dablus va Dili (trutca ke Gentileschi)

**Malyerot dablus va Dili** ~ *Abbraccio tra la Giustizia e la Pace* (IT)

**Malyerot dablus va Dili** (&nbsp;italiavon *Abbraccio tra la Giustizia e la Pace*&nbsp;) tir trutcama lumkirafa gu 25,3 × 25,3 cm-, i puntalingeks keve inta skuyun gan Artemisia Gentileschi italiaf lingesik moni 1635.

Bata trutca koe korikaf dotay re (&nbsp;2018&nbsp;) tigir.

### Watsa va ''purda va yamba''
Remi klepa, vundafa watsa va *purda va yamba* va konaka trutca ok konak siatos ke mila trutca va Artemisia Gentileschi koswayar. Lan tid grupepen.


File:A Gentileschi Allegoria dell'inclinazione.jpg|Purda va Fitc
File:Gentileschi-allegoria.jpg|Purda va Lingeropa
File:Gentileschi, Artemisia - Clio - 1632.jpg|Clio, va sposuca
File:Allegory of Fame by Artemisia Gentileschi ca. 1630-1635.jpg|Purda va Sposuca
File:Justice embracing Peace by Artemisia Gentileschi ca. 1635.JPG|Malyerot dablus va Dili
File:Allegory of Peace and the Arts under the English Crown Artemisia Gentileschi.jpg|Purda ke Dili is Yamba va englafo gazaxo
File:Allegory of Astronomy by Artemisia Gentileschi 1640s.jpg|Purda va Kocopa
File:Gentileschi-retorica.jpg|Purda va Dewitcopa


## Dere rupec

## Stragela

|style="vertical-align: top;"|

|}
Mana Pools

**Mana Pools vedeyaf gerd** (&nbsp;englavon *Mana Pools National Park*&nbsp;), tir burkaf debak ke Zimbabwea.

Mana Pools tir tano katcalapafo tuwavaxo ke tawava nume bak 1984 wetce tuwavaf debak ke tamavafa gadakiewega ke UNESCO zo bendeyer.

## Ewava va debak

File:Island in the Zambezi River at Mana Pools National Park-1.jpg
File:Rukomechisand.JPG
File:Elephants, Mana Pools National Park.webm


## Vuestexa


* (en) Mana Pools vedeyaf gerd


|style="vertical-align: top;"|

|}
Marc Trapadoux rindes va gwetak (trutca ke Courbet)

**Marc Trapadoux rindes va gwetak** ~ *Marc Trapadoux examinant un livre d'estampes* (FR)

**Marc Trapadoux rindes va gwetak** (&nbsp;francavon *Marc Trapadoux examinant un livre d'estampes*&nbsp;) tir trutcama lumkirafa gu 40.5 × 32 cm-, i puntalingeks keve stama skuyun gan Gustave Courbet francaf lingesik bak 1849.

Bata trutca koe Yambatcilaxe koe Troyes koe Franca re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Marcel Treich-Laplène

**Marcel Treich-Laplène** ~ Francaf vestasik va Afrika

Marcel Treich-Laplène tiyir francaf kotgrupaf vestasik bak tena ke 19-eafa decemda.

Vestara va Koteivoira.

|style="vertical-align: top;"|

|}
Marco Polo

**Marco Polo** ( 1254-1323 ) ~ Veneziaf italiaf vestasik va Asia.

Marco Polo tiyir italiaf kotgrupaf koyasik bak tena ke 13-eafa decemda isu toza ke 14-eafa, xantik ke Venezia.

Vestara va Irana az Istefa Asia az Sinia is geeronefa Asia is Barata.
|}
Maria Ananina

**Maria Aleksandrovna Ananina** yer-kirafa gu **Deutsch** (&nbsp;rossiavon *Мария Александровна Ананьина, Дейч*&nbsp;) tiyir rossiaf artowasik. Koe Sankt Peterburg koe savsafo rossiafo gindaxo bak 1849 kobliyir. Ba 25/01/1899 koe stanjuxo koe Nertcinsk koe Sibiria awalkeyer.

## Blirizva
Maria Ananina tiyir nazbeikya ke dodelik ke Sankt Peterburg. Kaikion dene gadiskikxe zo gaayar, kali 1865.

Moni 1868 va tawadayik ke Nijne Serbinskaya wida koe Perm bowexo kurer aze va konak nazbeik dikir. Isti 1880-e sanda divkurer. Banugale va radekaropa vayar aze koe Pargolovo poke kelu wetce radekarapomasikya kobar.

Ba 03/03/1887 koe Pargalovo gan ardial zo soper aze koe Sankt Peterburg zo dagir, buntuyuna gu tikira va labilmara va Aleksandr III gindik stayana gan lospa ke Narodnaya Volya grustaks ke Aleksandr Ulyanov. Gu pakera va gomilasa lospa is epura va aora is divroidaxa ta bilmara bak jiz ke 15-19/04/1887 zo komalyer. Gu zelara va rokeem is vrayatanon zo xonukalanzar voxen erkey va gakera gu tolsanda ta poana kobara di nuner.

Maria Ananina ko Sibiria zo rezgaler. Bak santaneaksat ke 1887 koe flint ke Irkutsk toz aelyaster. Ba 08/01/1888 va xalta ke Kara artlakir. Ba 11/06/1892 ko flint ke Kara zo arburer.

Ba 03/04/1896 va Lev Deutsch divblinik ronoyerumar.

Bak lerdeaksat ke 1896 jijacek ke poana kobara gu bareaca zo kastar. Nope budera va flint ke Kara, ko tel ke Akatuy ba 06/06/1898 zo arburer. Toz akoleper nume ko flintropexe ke Nertcinsk zo stakser. Ba 25/01/1899 nope welzavega koeon mulufter.

## Dere rupec

## Vuestexeem

* (ru) Xantekaf iyelt ke Maria Ananina dene Rodovid internetxo
* (ru) Blirizvama, internetxo


|style="vertical-align: top;"|

|}
Maria Bellonci

**Maria Bellonci** koblirayoltkirafa gu **Maria Villavecchia** tir italiaf suterotik. Koe Roma koe Italia ba 30/11/1902 koblir. Ba 13/05/1986 koe mila widava awalker.

Inafa gadava tir Italiava. Bak 1986 gu Strega Suterotafo Poradro icde *Rinascimento privato* berpot zo gabler.

|style="vertical-align: top;"|

|}
Maria K- Teniceva lingesa (trutca ke Repin)

**Maria K- Teniceva lingesa** ~ *&#1052;.&#1050;. &#1058;&#1077;&#1085;&#1080;&#1096;&#1077;&#1074;&#1072; &#1079;&#1072; &#1088;&#1072;&#1073;&#1086;&#1090;&#1086;&#1081;* (RU)

**Maria K- Teniceva lingesa** (&nbsp;rossiavon *&#1052;.&#1050;. &#1058;&#1077;&#1085;&#1080;&#1096;&#1077;&#1074;&#1072; &#1079;&#1072; &#1088;&#1072;&#1073;&#1086;&#1090;&#1086;&#1081;*&nbsp;) tir trutca lumkirafa gu 57.5 × 49 cm-, i puntalingeks keve stama skuyun gan Ilya Yefimovitc Repin rossiaf lingesik bak 1897. Koe *Հայաստանի Ազգային Պատկերասրահ* tcilaxe ke Yerevan (&nbsp;Armena&nbsp;) re tigir (&nbsp;2018&nbsp;).

Bata trutca tir ayikyaf delt, ke tane gelukafe detce ke Repin (&nbsp;loa 100 grupena trutca icde bata watsa&nbsp;).

## Dere rupec

## Stragela


* Divefa vuestexa va trutca : klita


|style="vertical-align: top;"|

|}
Maria Kalyujnaya

**Maria Vasilyevna Kalyujnaya** (&nbsp;rossiavon *Мария Васильевна Калю́жная*&nbsp;) tiyir rossiaf artowasik. Koe Lebedin wida ke Xarkiv bowexo banugale koe rossiafo gindaxo is koe refa Ukraina bak 1864 kobliyir. Ba 10/11/1889 koe Kara xalta koe Sibiria kan jiva kser.

Ina tiyir berikya ke Ivan Kalyujni artowasik num ikaberikya ke Nadejda Smirnitskaya.

## Blirizva
Maria Vasilyevna Kalyujnaya tiyir nazbeikya ke dolekik. Koe sardikyafa olda ke Xarkiv az tela ke Romni vayar. Turestayana gan berikye, va Narodnaya Volya denfir. Wetce zanisik mu Sergey Degayev galbedusik koe Odesa kobar. Birgotafo rubiasiko ke Narodnaya Volya koe inafa kraba al zo inkeyer. Kraba ba 18/12/1882 zo kowir numen Maria zo soper.

Ko Oxtirka wida ristulon zo stanjur lize gadikya irubar, voxe yater aze koe Sankt Perterburg az Xarkiv az Odesa birgoton blir. Kosmara va relmera ke Sergey Degayev rankeyes va bewik ke Narodnaya Volya pu ardial va ina piksesir. Kle bam ina ant gorar da va Katanski vombik batultaf dirgasik ke Odesa fu bilmar. Ba 08/08/1884 va in dierkar voxe bulfemer. Davon zo soper. Ba 29/08/1884 gan sayakaf erkey ke Odesa gu poana kobara vas 20 tanda zo lanzar. Moi abic viel koe sogza lakser.

Tere ko Kara xalta zo stakser. Moi altofa estera va Nadejda Sigida, ba 07/11/1889 do Maria Kovalevskaya is Nadejda Smirnitskaya is Ivan Kalyujni berikye kan *morfina* jivabuca vas dugapa kser, kevotceteson va flintafa vertuma is volayafa tigara. Ba 10/11 tere xonuker.

## Dere rupec

## Vuestexeem

* (ru) « *Калюжная, Мария Вacильевна* » dene internetxo


|style="vertical-align: top;"|

|}
Margaret Mazzantini

**Margaret Mazzantini** tir italiaf suterotik. Koe Dublin koe Eirea ba 27/10/1961 koblir. 

Inafa gadava tir Italiava. Bak 2002 gu Strega Suterotafo Poradro icde *Non ti muovere* berpot zo gabler.

|style="vertical-align: top;"|

|}
Maria Kovalevskaya

**Maria Pavlovna Kovalevskaya** koblirayolton gu **Vorontsova** (&nbsp;rossiavon *Мария Павловна Ковалевская, Воронцова*&nbsp;) tiyir rossiaf artowasik. Koe Yekaterinoslav winka banugale vagee Rossia is koe refa Ukraina bak anyusteaksat ke 1849 kobliyir. Ba 10/11/1889 koe Kara xalta koe Sibiria kan jiva kser.

## Blirizva
**Maria Pavlovna Vorontsova** tiyir vey oluafa yasa. Dene Ayikyaf Kizey ke Odesa vayar. Va saneevaf rijay vanfir ise bak 1875 va Kyiv koirubar. Va Nikolay Kovalevski yerumar nume va inaf yolt narar.

Mali 1876 koe Xarkiv ristulon zo ogagledar, voxen koe gola soe birgoton wan galbedur. Mali tena ke mil ilanacek birgoton is preyutason toz blir. Gu kogrupara kalfisa va *Jiz va 193 ke Sankt Peterburg* ke 1877-1878 zo askoar. Ba 11/02/1879 koe Kyiv gire zo soper.

Ba 04/05/1879 gan sayakaf utcerkey zo lanzar nume va oluafa ravalduga mbi deswar ise gu poana kobara vas sanalubda zo gaker. Va xalta ke Kara ba 15/01/1880 artlapir.

Radimi dagira koe konako stanjuxo dum Minusinsk az Irkutsk, koe xalta ke Kara mali 1887 gire zo kobuder. Nekevon arti oxam toloy aksat abdi tunuyara, moi altofa estera va Nadejda Sigida, ba 07/11/1889 do Maria Kalyujnaya is Nadejda Smirnitskaya kan *morfina* buca vas dugapa jivakser, kevotceteson va flintafa vertuma is volayafa tigara.  Ba 10/11 tere xonuker.

## Dere rupec

## Vuestexeem

* (ru) « *Ковалевская, Мария Павловна* » dene internetxo
* (ru) Ф. Я. Кона, « *Ковалевская Мария Павловна* », Деятели революционного движения в России, Moskva, Всесоюзное общество политических каторжан и ссыльнопоселенцев,‎ 1927-1934.


|style="vertical-align: top;"|

|}
Maria Kutitonskaya

**Maria Ignatyevna Kutitonskaya** (&nbsp;rossiavon *Мария Игнатьевна Кутитонская*&nbsp;) tiyir rossiaf artowasik. Koe Odesa vagee savsafo rossiafo gindaxo is refa Ukraina ba 23/02/1856 kobliyir. Ba 04/05/1887 koe Aleksandrovski flint poke Irkutsk koe Sibiria awalkeyer.

## Blirizva
Maria Kutitonskaya tir vey oluafa yasa ke Odesa. Gadikye tiyir pilkotik is flibik ke kazaf erkey ke widava. Ina koe ayikyafa olda vayar nume zo dobar. Va mulafa artowasa galbedura toz dulaper.

Bak 1876 ko Paris koe Franca lapir lize va G- Lopatin kevlanir. Kadimi dimpira ko Rossia, turestayanon gan in, va seltom ke Kovalski denfir. Inaf bewik tid tan taneaf viduyus va eaftevafa tegira koe Rossia.

Ba 20/07/1876 taneatomon zo soper aze kadimi restalira ke sayakaf erkey, golde maltegira ke yasa amuleson kalion zo tunuyar.

Ba 19/06/1877 gire zo soper, uculenon gu bewik ke gomilasa gesia koe Odesa is Mikolayiv. Gan sayakaf erkey ke Odesa zo komalyer. Zo tugunar nume gu poana kobara koe iaxe vas sanalubda zo lanzar. Gakera gu balemda gan bowesik ke Odesa zo kastar. Dagixo di tir xaltaf bolk ke Nertcinsk koe Sibiria. Ba 15/01/1880 va Kara artlakir.

Bak 1882 gan sayakaf bowesik ke Zabaikala gola gu koirubara ko Akca wida zo korictar.

Azon, bak milaf ilanacek, koe uja tigir. Va dofa yatera ke anyustoy gomilasik div ayikyef flint tcoker. Yatesik di zo gralomed ise konak gaderopikaf daginik kadimion zo staked. Kaikion xaltafa vertuma zo tuolgapar, ton altofa tizuca is sostara. Flintik gu yona roka dum belira is daalara is lustera va arsay ik buca zo zelad. Lan daginik toz aelyasted voxe poanon zo kogestud. Ilyacevitc bowesik ke Zabaikala gola tir tel dirgayas va bat sabegeem.

Maria Kutitonskaya ba 14/09/1882 va Akca merictanon bulur. Moe kelda gan kazakaf milk zo soper nume ko Tcita zo malstar. Arti tolka ta keyaksera ko bazaxo ke bowesik eruyuson zo star. Waroldon kan dierkam va in tanon viltar. Ilyacevitch ko uvoona astirbon zo bakar. Ina vere so soper. Ba 17/11/1882 nope yatera il rezgalexo is lagadjubera va bowesik gan sayakaf erkey ke Tcita utca zo malyer nume gu vrayara zo lanzar. Wori Ilyacevitc gruyeyen gan rictaga ke Sankt Peterburg va ina grigaker numen gakera gu parmafa poana kobara zo nuner.

Oye kivara va inafa rotisa fimafa turestara va aryon daginik lize ina va gakera sye co gosopur, pune ko xalta ke Kara me zo dimstaker voxe titi 1883 ko Aleksandrovski flint poke Irkutsk ugaloron zo arburer.

Ba 04/05/1887 nope kotcakola ke larida koe Aleksandrovski flintropexe  mulufter.

## Dere rupec

## Vuestexeem

* (ru) Blirizvama va Maria Kutitonskaya, internetxo


|style="vertical-align: top;"|

|}
Maria Maddalena dulkotesa (1) (trutca ke Gentileschi)

**Maria Maddalena dulkotesa** ~ *Maria Maddalena penitente* (IT)

**Maria Maddalena dulkotesa** (&nbsp;italiavon *Maria Maddalena penitente*&nbsp;) tir trutca lumkirafa gu 65.7 × 50.8 cm-, i puntalingeks keve stama skuyun gan Artemisia Gentileschi italiaf lingesik bak 1615-1616.

Bata trutca koe korikaf dotay koe Los Angeles koe Tanarasokeem re (&nbsp;2018&nbsp;) tigir.

### Watsa va ''Maria Maddalena tumtikya''
Remi klepa, alkafa watsa va *Maria Maddalena tumtikya* va konaka trutca ok konak siatos ke mila trutca va Artemisia Gentileschi koswayar. Lan tid grupepen.


File:Artemisia Gentileschi Mary Magdalene3.jpg|Maria Maddalena dulkotesa (1)
File:Artemisia Gentileschi Mary Magdalene Pitti.jpg|Deweldura ke Maddalena
File:Artemisia Gentileschi - Mary Magdalene in Ecstasy.jpg|Maria Maddalena wendesa
File:Artemisia_Gentileschi_—_Conversione_della_Maddalena_(Maria_Maddalena_penitente.jpg|Maria Maddalena kexafa (1)
File:3415_María_Magdalena_como_melancolía.jpg|Maria Maddalena kexafa (2)
File:Maddalena penitente Artemisia.jpg|Maria Maddalena dulkotesa (2)
File:Magdalene by Artemisia Gentileschi ca. 1630.jpg|Maddalena


## Dere rupec

## Stragela

|style="vertical-align: top;"|

|}
Maria Subbotina

**Maria Dmitrievna Subbotina** (&nbsp;rossiavon *Мария Дмитриевна Субботина*&nbsp;) tiyir rossiaf artowasik. Koe Preobrajenskoye widama ke Oryol bowexo koe savsafo rossiafo gindaxo bak 1854 kobliyir. Ba 08/02/1878 koe Novouzensk widavama vane Ural gola mulufteyer.

## Blirizva
Vey oluafa yasa, Maria tiyir nazbeikya ke Dmitri Subbotin pilkotik is Sofia Iovskaya. Radimi oldafa vayara koe Moskva, bak 1872 ko Swiza do Yevgenya berya is Anna Toporkova nikya mallapir lize sina va selaropafa kotla ke Zürich denfid. Va Fritsch rijay dem jotaf rossiaf vayasik kalion paker. Va Pyotr Lavrov seltevaf suterotik rungruper aze vanpir dokobasik va *Vpered* virda.

Kadimi kopoura va nobara va kotla ke Zürich gan rossiafe bowere, va Paris koe Franca koirubar ise koe Sorbonne kotla vayar voxe va tandafa doca me tenuker. Bak 1874 ta seltevafa galbedura do Olga Lyubatovitc ko Serba koyar. Bak lerdeaksat ke mil ilanacek ko Rossia dimpir.

Do gadikya gu kumsetusa tegira zo koridar voxe arbe kowazdera di zo vanbulur. Bak 1875 koe Moskva soker ise va Seltevaf Artowas Kotrossiaf grustaks denfir. Do Lidya Figner koe Oryol zo soper. Ko Butirka flint ke Moskva zo arburer. Lakser aze amudanon zo tunuyar. Koridanon gu pakera va Zemlya i Volya artowas grustaks, bak 1876 gire zo soper aze xuton gu *Jiz va 50* zo kojizar. Ba 14/03/1877 gu balemdafa divblira koe Sibiria zo lanzar. Moe kelda  ba 08/02/1878 koe Novouzensk nope kotcakola mulufter.

### Yasa
* Sofia Subbotina (&nbsp;1830-1919&nbsp;) : gadikya, artowasik
* Yevgenya Subbotina (&nbsp;1853-1930&nbsp;) : berikya, artowasik
* Maria Subbotina (&nbsp;1854-1878&nbsp;) : berikya, artowasik
* Nadejda Subbotina (&nbsp;1855-1930&nbsp;) : berikya, artowasik

## Dere rupec

|style="vertical-align: top;"|

|}
Maria Vetrova

**Maria Vetrova** (&nbsp;rossiavon *Мария Федосьевна Ветрова*&nbsp;) tiyir rossiaf artowasik. Koe Solonivka widama poke Tcernigiv koe savsafo rossiafo gindaxo is refa Ukraina ba 03/01/1870 kobliyir. Ba 12/02/1897 koe Sankt Peterburg kan tey kser.

## Blirizva
Maria Fedosyevna Vetrova tiyir nazbeik ke mekureyena tolonga. Gadikye co tiyir tegivsutesik ke utca. Ina ton tawadayik zo gaar aze dene vuwiskaxe zo emuder. Azon koe olda ke Tcernigiv vayar. Mali 1889 tir tavesik koe vegungafa Liubetc widavama ise lizukon wenyumur.

Wali 1890 is 1894 koe yikyafa bema koe Azov vagee Ukraina taver. Bak 1895 bak tilderugal koe Yasnaya Polyana, va Vladimir Tcertkov is Lev Tolstoy kevlanir. Gan rieteem ke bantan zo turestapar.

Bak 1895 va Sankt Peterburg koirubar lize taver, tulon pu dodelik ke Obuxov azakiaxe. Va birgotaf *[[Narodnaya Volya]]* saneevaf grustaks yoter.

Ba 22/12/1896 keni Anna Rasputina xuton gu Laxtinskaya rubiaxe zo soper aze zo koflintar. Azon ko Petropavlovskaya ralma zo arburer lize tizon zo kalerur.

Ba 02/02/1897, kevotceteson va boksapafa flintafa vertuma, Maria Vetrova kum egeba ke sogzagum va int sister. Nope anteyaksap ba 12/02/1897 koe ropexe ke flint xonuker. Koe megrupeno xo waroldon zo kotawar.

## Dere rupec

## Vuestexeem

|style="vertical-align: top;"|

|}
Mariateresa Di Lascia

**Mariateresa Di Lascia** tir italiaf suterotik. Koe Rocchetta Sant'Antonio koe Italia ba 03/01/1954 koblir. Ba 10/09/1994 koe Roma mulufter.

Inafa gadava tir Italiava. Bak 1995 gu Strega Suterotafo Poradro icde *Passaggio in ombra* berpot zo gabler.

|style="vertical-align: top;"|

|}
Marie Helene Holmboe (trutca ke Munch)

**Marie Helene Holmboe** ~ *Marie Helene Holmboe* (NO)

**Marie Helene Holmboe** (&nbsp;norgavon *Marie Helene Holmboe*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1898.

Bata trutca koe Bergen Art Museum (Rasmus Meyer's collection) koe Bergen koe Norga re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Marignan meld (1515) (trutca ke Alexandre-Évariste Fragonard)

**Marignan meld (1515)** ~ *Bataille de Marignan, 14 septembre 1515* (FR)

**Marignan meld (1515)** (&nbsp;francavon *Bataille de Marignan, 14 septembre 1515*&nbsp;) tir trutcapa lumkirafa gu 465&nbsp;×&nbsp;543 cm-, i puntalingeks keve stama skuyun gan Alexandre-Évariste Fragonard francaf lingesik bak 1836.

Bata trutca koe Meld Ginsa ke Izvatcila ke Franca re (&nbsp;2018&nbsp;) tigir, i koe ginsa moe taneaf vegem ke geef berk ke Versailles Lamone (&nbsp;Franca&nbsp;).

Meld ginsa va 33 trutca icde zolonaf meld ke francafa izva is dere 86 java va francaf sersik lyumason xonukeyes isu sayakik wonar. Atoena rekola mali 406 (&nbsp;Tolbiac Meld&nbsp;) kali 1809 (&nbsp;cenera ke Napoléon I&nbsp;) dilizer.

Bata trutca nope ariekafa jafara ta koinkera koe bata ginsa zo lingeyer. Va 65-e runda re kereler.

## Dere rupec

## Stragela

|style="vertical-align: top;"|

|}
Marijampolė

**Marijampolė** tir pereafa widava ke Lietuva vageroneon tigisa koe Sūduva izvafa gola, is widot ke Marijampolė utca, kenvoke Šešupė taltefa kovoafa kuksa ke Nemunas bost, poke jowa ke Polska.

Yolt ke Marijampolė tir *Mariampol* polskavon. Tir widava mali 1792.

## Ewavak


File:Marijampolė coats of arms in 1792.jpg|Tcalok ke Marijampolė bak 1792
File:Battle of Marijampolė 1831.PNG|Meld ke Marijampolė (1831)
File:Vytautas of Marijampolė.jpg|Cugexa va Vytautas gazik
File:Marijampolė Šv arkangelo Mykolo mažoji bazilika (Large).jpg|[[St. Michael's Church, Marijampolė|Uja
File:Marijampolės Šv. Vincento Pauliečio bažnyčia.JPG|Uja
File:Mariampol-synagoga.JPG|Yudafa dopewa
File:Marijampolės ev. liuteronų bažnyčia.JPG|Uja
File:MariampoleNádraží.JPG|Recela ke Marijampolė
File:Parkas Marijampolėje 3.JPG|Gerd ke Marijampolė
File:Miesto dienos 2013 - panoramio.jpg
File:Piligrimų namai "Domus Beati" - panoramio.jpg
File:Marijampolės Rygiškių Jono gimnazija.JPG|Olda
File:Marijampolės Sūduvos gimnazija, stadionas.JPG|Utiuxe ke olda
File:Paminklas J. Jablonskiui - panoramio.jpg|Cugexa va Jonas Jablonski
File:Paminklas Tautai ir kalbai, Lietuvos 1000-mečiui paminėti - panoramio.jpg|Cugexa va decitda ke Lietuva
File:Aikštė_Marijampolėje.JPG



|style="vertical-align: top;"|
Marina Piccola koe Capri (trutca ke Bierstadt)

**Marina Piccola koe Capri** ~ *The Marina Piccola, Capri*(EN)

**Marina Piccola koe Capri** (&nbsp;englavon *The Marina Piccola, Capri*&nbsp;) tir trutcapa lumkirafa gu 106.6 × 182.8 cm-, i puntalingeks keve stama skuyun gan Albert Bierstadt amerikaf lingesik bak 1859.

Bata trutca koe *Albright-Knox Art Gallery* tcilaxe ke Buffalo koe Tanarasokeem re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Mario Pomilio

**Mario Pomilio** tir italiaf suterotik. Koe Orsogna koe Italia ba 14/01/1921 koblir. Ba 03/04/1990 koe Napoli awalker.

Inafa gadava tir Italiava. Bak 1983 gu Strega Suterotafo Poradro icde *Il Natale del 1833* berpot zo gabler.

|style="vertical-align: top;"|

|}
Mario Soldati

**Mario Soldati** tir italiaf suterotik. Koe Torino koe Italia ba 17/11/1906 koblir. Ba 19/06/1999 koe Lerici awalker.

Inafa gadava tir Italiava. Bak 1954 gu Strega Suterotafo Poradro icde ''Le lettere da Capri zo gabler.

|style="vertical-align: top;"|

|}